**Sojuz T-3** (rus. Союз Т-3) bol sovietsky pilotovaný kozmický let v rámci programu Sojuz. Sojuz T-3 vyštartoval 27. novembra 1980 z kozmodrómu Bajkonur k stanici Saľut 6. Podľa katalógu COSPAR dostal Sojuz T-3 dodatočne označenie 1980-94A. Išlo o 75. registrovaný let kozmickej lode s ľuďmi na palube zo Zeme. Jej volacím znakom bol „maják".

Posádka
-------

* ZSSR  Leonid Kizim (1), veliteľ, Ukrajinec, 39 rokov
* ZSSR  Oleg Makarov (3), palubný inžinier, Rus, 47 rokov
* ZSSR  Gennadij Strekalov (1), kozmonaut-výskumník, Rus, 40 rokov

(V zátvorkách je uvedený celkový počet letov do vesmíru vrátane tejto misie.)

### Záložná posádka

* ZSSR  Vasilij Lazarev, veliteľ
* ZSSR  Viktor Savinych, palubný inžinier
* ZSSR  Valerij Poľakov, kozmonaut-výskumník

Priebeh letu
------------

Hlavnou úlohou letu bolo dôkladne vyskúšať nový druh kozmickej lode. A tiež vykonať niektoré potrebné opravy na stanici, ktorá mala za sebou cez tri roky prevádzky vo vesmíre.

### Štart

Loď odštartovala 27. novembra 1980 popoludní SEČ z kozmodrómu Bajkonur pomocou rakety Sojuz-U. Štart sa vydaril, loď sa dostala na obežnú dráhu 255 – 260 km s periódou obehu okolo planéty za 89 minút. Bez problémov fungoval aj zapnutý systém automatického približovania, oproti Sojuzu T-2 bol ponechaný v činnosti až do úplného (automatického) pripojenia k stanici.

### Práca na stanici

V čase svojho príletu bola u zadného uzla stále pripojená nákladná loď Progress 11, predchádzajúca stála posádka už pred mesiacom odletela v Sojuze 37. Kozmonauti zo Sojuzu T-3 najskôr vyložili náklad zo zásobovacej lode, potom sa venovali opravám celého radu systémov stanice, ktoré mali za sebou termín plánovanej životnosti. Vymenili množstvo konštrukčných prvkov (napr. potrubie, čerpadlá). Okrem týchto údržbárskych činností sa venovali aj vedeckým experimentom (napr. Gologramma). Potom pomocou motora svojej lodi celý komplex zdvihli na vyššiu obežnú dráhu (290 – 370 km, s periódou obehu 91 minút). Vplyvom zemskej príťažlivosti totiž klesal denne o sto metrov. Dňa 9. decembra 1980 sa oddelil nepotrebný Progress 11 a neskôr zanikol v atmosfére.

### Odlet domov

Deň po oddelení nákladnej lode celá trojica nastúpila ráno do svojej lode a od stanice sa oddelila. Od lode sa odpojila už nepotrebná orbitálna sekcia (neskôr zanikla v atmosfére) a po dvoch hodinách začala zostupovať k Zemi kabína s posádkou. Pomocou padákového systému a motorov pristála dňa 10. decembra 1980 asi 130 km od Džezkazganu na území Kazachstanu. Vo vesmíre strávila trojica kozmonautov 12 dní.

Stanica Saľut 6 zostala na obežnej dráhe Zeme bez posádky. Piata základná posádka priletela v Sojuze T-4 až v marci 1981.

Konštrukcia Sojuzu
------------------

Oproti predchádzajúcemu typu Sojuzu bol nový síce vonkajšími rozmermi i tvarom rovnaký, ale vnútro bolo zmenené. Vďaka vývoju mikroelektroniky boli inštalované nové typy počítačov i obrazoviek, zmodernizované boli aj ich programy (orientácia, stabilizácia, manévrovacie schopnosti). Bol dodaný nový typ ľahších nádrží pre pohonné hmoty. Zníženie hmotnosti potom umožnilo namontovať tretie kreslo kozmonauta. Boli inštalované aj slnečné batérie. Hmotnosť lode bola 6 850 kg.
Dĺžka lode bola 6,98 m, priemer 2,72 m. Pozostávala z troch častí: SA – návratový modul,
BO – obytná sekcia a PAO – prístrojová sekcia. Aj tento typ lode bol vybavený brzdiacimi motormi a padákovým systémom.

Iné projekty
------------

Commons
* Spolupracuj na Commons Commons ponúka multimediálne súbory na tému **Sojuz T-3**

Externé odkazy
--------------

* Na webe Kosmo
* Na webe Space

Zdroj
-----

*Tento článok je čiastočný alebo úplný preklad článku Sojuz T-3 na českej Wikipédii.*

  


|  |  |  |
| --- | --- | --- |
| Predchádzajúca misia:**Sojuz 38** | **Program Sojuz** | Nasledujúca misia:**Sojuz T-4** |

  


| * z
* d
* u
Program Sojuz |
| --- |
| Najbližšie plánované | MS-23 (*február 2023*) |     |
| Prebiehajúce | **MS-22** |
| Sojuz MS (2016 – súčasnosť) | MS-01 · MS-02 · MS-03 · MS-04 · MS-05 · MS-06 · MS-07 · MS-08 · MS-09 · MS-10 · MS-11 · MS-12 · MS-13 · MS-15 · MS-16 · MS-17 · MS-18 · MS-19 · MS-20 · MS-21 |
| Sojuz TMA-M (2010 – 2016) | TMA-01M · TMA-02M · TMA-03M · TMA-04M · TMA-05M · TMA-06M · TMA-07M · TMA-08M · TMA-09M · TMA-10M · TMA-11M · TMA-12M · TMA-13M · TMA-14M · TMA-15M · TMA-16M · TMA-17M · TMA-18M · TMA-19M · TMA-20M |
| Sojuz TMA (2002 – 2012) | TMA-1 · TMA-2 · TMA-3 · TMA-4 · TMA-5 · TMA-6 · TMA-7 · TMA-8 · TMA-9 · TMA-10 · TMA-11 · TMA-12 · TMA-13 · TMA-14 · TMA-15 · TMA-16 · TMA-17 · TMA-18 · TMA-19 · TMA-20 · TMA-21 · TMA-22 |
| Sojuz 7K-STM (1986 – 2002) | TM-2 · TM-3 · TM-4 · TM-5 · TM-6 · TM-7 · TM-8 · TM-9 · TM-10 · TM-11 · TM-12 · TM-13 · TM-14 · TM-15 · TM-16 · TM-17 · TM-18 · TM-19 · TM-20 · TM-21 · TM-22 · TM-23 · TM-24 · TM-25 · TM-26 · TM-27 · TM-28 · TM-29 · TM-30 · TM-31 · TM-32 · TM-33 · TM-34 |
| Sojuz 7K-ST (1976 – 1986) | T-2 · T-3 · T-4 · T-5 · T-6 · T-7 · T-8 · T-9 · T-10-1 · T-10 · T-11 · T-12 · T-13 · T-14 · T-15 |
| Sojuz 7K-TM (1974 – 1976) | 16 · 19 · 22 |
| Sojuz 7K-T (1973 – 1981) | 12 · 13 · 14 · 15 · 17 · 18a · 18 · 21 · 23 · 24 · 25 · 26 · 27 · 28 · 29 · 30 · 31 · 32 (pri štarte) · 33 · 34 (pri pristátí) · 35 · 36 · 37 · 38 · 39 · 40 |
| Sojuz 7K-OKS (1971) | 10 · 11 |
| Sojuz 7K-OK (1967 – 1970) | 1 · 3 · 4 · 5 · 6 · 7 · 8 · 9 |
| Bez posádky | Kozmos 133 · Kozmos 140 · Kozmos 146 · Kozmos 154 · Zond 1967A · Kozmos 186 · Kozmos 188 · Zond 1967B · Zond 4 · Kozmos 212 · Kozmos 213 · Zond 1968A · Zond 1968B · Kozmos 238 · Zond 5 · Sojuz 2 · Zond 6 · Zond 1969A · Zond L1S-1 · Zond L1S-2 · Zond 7 · Zond 8 · Kozmos 496 · Kozmos 573 · Kozmos 613 · Kozmos 638 · Kozmos 656 · Kozmos 670 · Kozmos 672 · Kozmos 772 · Sojuz 20 · Kozmos 869 · Kozmos 1001 · Kozmos 1074 · Sojuz 34 (pri štarte) · Sojuz 32 (pri pristátí) · Sojuz T-1 · Sojuz TM-1 · Sojuz MS-14 |